**cu privire la modificarea unor hotărâri ale Guvernului**

**------------------------------------------------------------**

În temeiul art. 7 lit. b) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul,

Guvernul HOTĂRĂȘTE:

**1.** Hotărârea Guvernului nr.145/2021 cu privire la organizarea şi funţionarea Ministerului Mediului (Monitorul Oficial al Republicii Moldova nr. 206-208 art. 343 din 01.09.2021), cu modificările ulterioare, în anexa nr. 1, punctul 9 se completează cu subpunctul 191 cu următorul cuprins:

„191) prezintă Guvernului propuneri privind numirea în funcție şi eliberarea sau destituirea din funcție, a conducătorilor și adjuncților autorităților publice din subordinea ministerului, în condițiile legii, dacă altfel nu este stabilit prin actele legislative speciale;”.

**2.** Hotărârea Guvernului nr.150/2010 pentru aprobarea Regulamentului privind organizarea şi funcţionarea Agenţiei ,,Moldsilva”, structurii şi efectivului-limită ale aparatului central al acesteia (Monitorul Oficial al Republicii Moldova nr.33 art.204 din 05.03.2010), cu modificările ulterioare, în anexa nr. 1 punctele 11 și 13 se expun în redacție nouă, cu următorul cuprins:

„11. Agenţia este condusă de director, numit în funcţie şi eliberat sau destituit din funcţie, în condiţiile legii, de către Guvern, la propunerea ministrului mediului, dacă altfel nu este stabilit prin actele legislative speciale.

13. Directorul este asistat de doi directorii adjuncţi. Numirea în funcţie, modificarea, suspendarea şi încetarea raporturilor de serviciu ale acestuia se face, în condiţiile legii, de către Guvern, la propunerea ministrului mediului.”

**3.** Hotărârea Guvernului nr.548/2018 cu privire la organizarea şi funcţionarea Inspectoratului pentru Protecţia Mediului (Monitorul Oficial al Republicii Moldova nr. 210-223 art. 602 din 22.06.2018), cu modificările ulterioare,

a) în anexa nr. 1, punctele 13 și 16 se expun în redacție nouă cu următorul conținut:

„13. Numirea în funcţie, modificarea, suspendarea şi încetarea raporturilor de serviciu ale şefului Inspectoratului se efectuează în condiţiile legii, de către Guvern, la propunerea ministrului mediului, dacă altfel nu este stabilit prin actele legislative speciale.

16. Numirea în funcţie, modificarea, suspendarea şi încetarea raporturilor de serviciu ale şefilor adjuncţi ai Inspectoratului se efectuează de către Guvern, în condiţiile legii, la propunerea ministrului mediului.”

b) în anexa nr. 2,

2) în anexa nr. 2, la poziția „Serviciul audit și securitate internă” și cuvintele „audit și ” se va exclude.

**4.** Hotărârea Guvernului nr. 882/2014 pentru aprobarea Regulamentului privind organizarea şi funcţionarea Agenţiei „Apele Moldovei”, structurii și efectivului-limită ale aparatului central al acesteia (Monitorul Oficial al Republicii Moldova, 2014, nr. 325-332, art. 950), cu modificările ulterioare, în anexa nr. 1, punctele 9 și 10 se expun în redacție nouă, cu următorul conținut:

„9. Agenţia este condusă de director, numit în funcţie şi eliberat sau destituit din funcţie, în condiţiile legii, de către Guvern, la propunerea ministrului mediului, dacă altfel nu este stabilit prin actele legislative speciale.

10. Directorul este asistat de un director adjunct. Numirea în funcţie publică şi eliberarea sau destituirea din funcţie publică se face, în condiţiile legii, de către Guvern, la propunerea ministrului mediului.”

**5.** Hotărârea Guvernului nr. 485/2009 cu privire la aprobarea Regulamentului Agenției pentru Geologie și Resurse Minerale (Monitorul Oficial al Republicii Moldova, 2009, nr. 124-126, art. 536), cu modificările ulterioare, în anexa nr. 1, punctul 7 se expune în redacție, cu următorul conținut:

„7. Agenţia este condusă de un director, asistat de un director adjunct, iar numirea în funcţii şi eliberarea sau destituirea din funcţii, în condiţiile legii, de către Guvern, la propunerea ministrului mediului, dacă altfel nu este stabilit prin actele legislative speciale.

**6.** Hotărârea Guvernului nr. 549/2018 cu privire la constituirea, organizarea şi funcţionarea Agenţiei de Mediu (Monitorul Oficial al Republicii Moldova nr. 210-223 art. 603 din 22.06.2018), cu modificările ulterioare, în anexa nr. 1, punctele 11 și 12 se expun în redacție nouă, cu urm[torul conținut :

„11. Agenţia este condusă de director, numit în funcţie şi eliberat sau destituit din funcţie, în condiţiile legii, de către Guvern, la propunerea ministrului mediului, dacă altfel nu este stabilit prin actele legislative speciale.

12. Directorul este asistat de un director adjunct, numit în funcţie publică şi eliberat sau destituiţi din funcţia publică de către Guvern, la propunerea ministrului mediului.”

**7.** Hotărârea Guvernului nr. 458/2018 cu privire pentru aprobarea Regulamentului privind organizarea şi funcţionarea Agenţiei Naţionale de Reglementare a Activităţilor Nucleare şi Radiologice, structurii şi efectivului - limită ale acesteia (Monitorul Oficial al Republica Moldova nr. 197-205 art. 522 din 31.07.2015), cu modificările ulterioare, în anexa nr. 1 punctele 10 și 12 se expun în redacție nouă, cu următorul conținut :

„10. Agenţia Naţională este condusă de director, din oficiu Inspector Principal de Stat în domeniul activităţilor nucleare şi radiologice, numit în funcţie şi eliberat sau destituit din funcţie, în condiţiile legii, de către Guvern, la propunerea ministrului mediului, dacă altfel nu este stabilit prin actele legislative speciale.

12. În activitatea sa de conducere şi reprezentare a Agenţiei Naţionale, directorul este asistat de directorul adjunct. Numirea, modificarea, suspendarea şi încetarea raporturilor de serviciu ale directorului adjunct se efectuează de către Guvern, la propunerea ministrului mediului.”

**8.** Hotărârea Guvernului nr. 401/2003 despre unele aspect privind activitatea hidrometeorologică în Republica Moldova (Monitorul Oficial al Republica Moldova nr.67-69 art.423 din 11.04.2003), cu modificările ulterioare, punctele 4 și 5 se expun în redacție nouă, cu următorul conținut:

„4.Administrarea Serviciului Hidrometeorologic de Stat este asigurată de directorul acestuia, numit în funcţie şi eliberat sau destituit din funcţie, în condiţiile legii, de către Guvern, la propunerea ministrului mediului, dacă altfel nu este stabilit prin actele legislative speciale.

5. Directorul are un director adjunct, numit şi eliberat din funcţie de către Guvern la propunerea ministrul mediului.”

**9.** Disponibilizarea personalului în legătură cu operarea modificărilor în cadrul normativ, se va efectua în conformitate cu Legea nr. 158/2008 privind funcția publică și statutul funcționarului public și cu legislația muncii, în cazul imposibilității transferului acestuia.

**10.** Funcţionarii publici de conducere care deţin funcţia de conducător şi adjunct al conducătorului ai autorităţii administrative din subordinea ministerului, cu excepţia cazurilor expres prevăzute de legea specială, vor exercita temporar atribuţiile persoanei cu funcţie de demnitate publică şi atribuţiile funcţiei publice de conducere de nivel superior până la numirea persoanei cu funcţie de demnitate publică şi a funcţionarului public de conducere de nivel superior, în condiţiile prezentei legi. Eliberarea funcţionarilor publici de conducere are loc conform prevederilor art.63 alin.(4) din Legea nr.158/2008 cu privire la funcţia publică şi statutul funcţionarului public.

**11.** Prezenta Hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul mediului Sergiu Lazarencu